સુરતમાં શંકરસિંહ વાઘેલાએ પત્રકારો સાથે વાતચીતમાં કહ્યું કે, ભાજપના નેતાએ સરદારની પ્રતિમા બનાવી તો રામની પ્રતિમા કેમ નહીં બનાવી તેવો સવાલ કર્યો હતો. તેમણે પોતે અલ્પેશના પરિવારને મળવા આવ્યો અને માત્ર લાગણીથી મળવા આવ્યો હોવાનું જણાવ્યુ હતું. તેમણે ઉમેર્યુ હતું કે, અલ્પેશ ક્યારે છૂટશે એ ભગવાન જાણે.કામરેજથી સુરત આવતા મેં જોયું કે દિવાળીમાં ભપકો જોવા મળ્યો નથી. પહેલાં કરતાં સુરત સુસ્ત જોવા મળ્યું.આવું સુરત ભારત સરકારની નીતિના કારણે થઈ ચૂક્યુ છે. આ યોગ્ય નથી. સરકારે સુરતના વેપાર-ધંધાઓ માટે કંઈક કરવું જોઈએ..સરકારે સહાનુભૂતિ સાથે હકારાત્મક અભિગમ સાથે ઉકેલ લાવવો જોઈએ. હંમેશા ધમધમતુ સુરત કયારેય ન ગમે તેવું સુસ્ત દેખાય રહ્યું છે.